Gabriel Macht

Gabriel Swann Macht (* 22. január 1972, Bronx, New York, New York USA) je americký herec a filmový producent. Preslávil sa najmä ako Spirit vo filme The Spirit a neskôr ako Harvey Specter v seriáli Kravaťáci na televíznej stanici USA Network.

 Skorý život 
Je synom Suzanny Victorie Pulierovej, múzejnej kustódky a archivárky, a herca Stephena Machta. Má troch súrodencov: Jesseho (hudobníka, ktorý sa zúčastnil v americkej reality show The Next Great American Band), Ari Serbin a Julie. Žili v Kalifornii od jeho piatich rokov. Po úspešnom dokončení strednej školy v Beverly Hills nastúpil na vysokú školu Carnegie Mellon College of Fine Arts, ktorú ukončil v roku 1994. Počas štúdia bol členom bratstva Delta Upsilon.

 Kariéra 
Bol nominovaný na cenu pre najlepšieho mladého herca v celovečernom filme po tom, čo si ako 8-ročný zahral svoju prvú filmovú rolu v diele Why Would I Lie?, pod umeleckým menom Gabriel Swann.  

Objavil sa vo množstve filmov a televíznych seriálov ako napríklad Pieseň lásky samotárky, Kauza CIA, Vydáš sa a basta! alebo Farma. 

V júli roku 2010 bolo oznámené, že podpísal zmluvu na účinkovanie ako hlavná postava v seriáli Kravaťáci. Seriál má 9 sérií s celkovým počtom 134 epizód, z ktorých bol súčasťou v každej. Od tretej série pôsobil tiež ako spoluproducent.

 Osobný život 
V roku 2004 sa oženil s austrálskou herečkou Jacindou Barrett. Ich prvé dieťa, dcéra Satine Anais Geraldine sa narodila 27. augusta 2007 v Los Angeles a syn Luca 26. februára 2014.

Macht sa spriatelil s predstaviteľkou jednej z hlavných postáv seriálu Kravaťáci, Sarah Rafferty, už v roku 1993 na divadelnom festivale Williamstown. Bol hosťom na svadbe Meghan Markle s princom Harrym v roku 2018, ktorá sa konala na kráľovskom hrade Windsor.

Je vegetarián a praktizuje zelený spôsob života.

 Filmografia 
Film
 Rok Názov Rola Poznámka 1980 Why Would I Lie? Jorge  Pod umeleckým menom Gabriel Swann 1995 Útek zo zajatia Johnny Draper TV film 1998 The Object of My Affection Steve Casillo 1998 The Adventures of Sebastian Cole Troy  1999 Neodolateľná Charlie  2000 The Bookie's Lament Mickey 2000 101 Ways (The Things a Girl Will Do to Keep Her Volvo) Dirk 2000 Príbeh Audrey Hepburnovej William Holden TV film 2001 Americkí štvanci Frank James 2001 Za nepriateľskou líniou Námorný letecký poručík Jeremy 'Smoke' Stackhouse 2002 Česká spojka CIA Agent Seale 2003 The Recruit CIA Agent Zack 2003 Krádež legendy Gram Parsons 2004 Pieseň lásky samotárky Lawson Pines 2005 Archangel R.J. O'Brian TV film 2006 The Good Shepherd John Russell Jr. 2007 Because I Said So Johnny Dresden 2008 The Spirit Denny Colt 2009 Middle Men Buck Dolby  2009 Biela smrť Agent Bezpečnostnej rady OSN Robert Pryce 2009 One Way to Valhalla Bo Durant  2010 Love & Other Drugs Trey Hannigan  2011 S.W.A.T.: Firefight Sergeant Paul Cutler 2011 A Bag of Hammers Wyatt 2013 Prízrak zmiznutej Detektív Williams

 Televízne seriály 
 Rok Názov Rola Poznámka 1991 Beverly Hills 90210 Tal Weaver Epizóda: "Zo srdca" 1996 Spin City Nahý muž Epizóda: "Snowbound" 1998 Sex v meste Barkley Epizóda: "Modelky a smrteľníčky" 1999 Pustatina Luke Epizóda: "Best Laid Plans" 2000 The Others Dr. Mark Gabriel Hlavná rola 2005 Vražedné čísla Don Eppes Epizóda: Pilot 2011–2019 Kravaťáci Harvey Specter Hlavná rola  2019 Pearson Harvey Specter Epizóda: "The Former City Attorney"

 Referencie 

 Iné projekty 

 Externé odkazy 



 Zdroj 


Kategória:Osobnosti z Bronxu
Kategória:Filmoví herci USA
Kategória:Televízni herci USA
Kategória:Televízni producenti USA
Kategória:Vegetariáni USA